ming030890/wiki-yue-high-quality huggingface dataset:
太學三舍法

太學三舍法係北宋王安石變法科目之一。
太學三舍法即係用學校教育取代科舉考試。 「三舍法」，即係將太學分為外舍、內舍、上舍三等，外舍2000人，內舍300人，上舍100人。官員子弟可以唔使考試即刻入學，但係平民子弟就需要考試合格先可以入學。「上等以官，中等免禮部試，下等免解」，後來地方官學亦都用呢個方法，反映咗班級教學嘅特色。
呢種學校體制，雖然後來有所變化，但基本趨勢都穩定落嚟。呢種制度等於係交畀學校一部分嘅取士權，至少係畀太學生有更多嘅取中機會，因為除咗學校嘅考試之外，太學生仲可以跟其他人一樣，參加正常嘅科舉考試。宋代嘅改革，事實上將太學變成咗科舉嘅一個層次，而學校就徹底變成咗選官制度嘅一個組成部分。呢一種制度，演變到明清，就變成咗所有官學學生，事實上都成為科舉台階上嘅第一個等級，進學就中咗秀才，等於係科舉嘅第一個台階上嘅人，呢個時候學校已經同科舉制度徹底融合埋一齊。
太子臺

太子臺（Prince's Terrace）位於香港島半山區。2018年，台階獲古物諮詢委員會評為三級歷史建築；翻閱當年九月六日的會議 記錄，清楚表明1923年該處正式命名為太子臺，而人來人往的台階，年代較地 名本身更為久遠，曾經屬於「一幢建築物的一部份」。
這神秘的「一幢建築物」，是漂亮堂皇的大宅Douglas Villas，業主為Douglas Lapraik，香港開埠初年擲地有聲的名字:蘇格蘭籍鐘錶商人，滙豐銀行與黃埔 船塢的創辦人之一，香港大學大學堂前身杜格拉斯堡(Douglas Castle)，曾經是其物業與住所，中環德忌利士街也是以他命名。
1894年，巴黎外方傳教會購入薄扶林的 Douglas Castle ，易名為拿撒勒樓。
而在更早的1890年，傳教會已經購入位於現 時太子臺的Douglas Villas——古堡與大宅，都建於海島山間，屬於同一位商人 ，由同一個教會購入，可是後來命運各異，前者成為著名的法定古蹟，後者也 是古蹟，不過剩下一堂階梯。
盯著樓梯，想像建築重組，石級所在的範圍，本來還有石柱、陽台、房間、花 園等等，還原為Douglas Villas 按古諮會的報告，建築年份估計為1885年左右 。
在1890至約1917年間，Douglas Villas一直是巴黎外方傳教會的總部。
值得留意的是，1915年傳教會購入中環炮台里的「莊士敦樓」，稍作加建，及 後易名為「法國外方傳道會大樓」，作為行政總部。 大樓於1917年完成加建工程並啟用，而半山的總部於同年遷出，由山上搬到山 腳近海處，時間吻合，但搬遷原因未明。
大宅後來被拆掉，倖存至今的台階，可以窺視當年大宅的建築特色，成為探索 相關地區歷史的唯一線索。
石級是重要見證，可是七零八落地，跟歷史資料一樣殘缺。
花崗石經過百年歲月洗禮，破爛或崩裂的地方顯然不少，兩旁扶手尤甚，裡頭青磚已經外露；而欠缺文物標示和管理下，近年台階成為塗鴉畫板，跟後巷水泥牆無異。
太子大廈

太子大廈係香港置地旗下一座寫字樓，喺香港島中環遮打道10號。呢座樓有兩代，第一代叫太子行，1904年開始用，到1963年拆咗；第二代1965年起好。太子大廈有一個六層高嘅商場，叫做置地太子（英文：Landmark Prince's）。
太子港

太子港（法文：Port-au-Prince）係海地首都同最大城市，喺加勒比海西班牙島西面。
太子港
太學

太學係中國、朝鮮半島、越南古代時嘅中央官學，係古代教育體系中入面嘅最高學府。

起源
周朝嗰陣已經有太學呢個名，當時嘅太學係指由中央設立嘅辟雍等大學。 《大戴禮記·保傅》：「帝入太學，承師問道」。

中國
漢代開始「太學」呢個名詞成為咗中央喺京師學宮嘅正式名。太學係漢代之後嘅國學，同之前嘅國學唔同嘅係，佢確立咗儒學做正統學問。西漢就喺長安（今日嘅西安）設立太學，東漢、西晉就喺洛陽設立太學，東晉就喺建康（今南京）設立太學。喺晉代嗰陣，另外設立咗專畀公卿同大夫子弟學習嘅國子學，呢個就同太學分開，國子祭酒係統一掌領國子學同太學。南北朝之後，隋代就改做國子監，清末廢除科舉制度嗰時，國子監亦都跟住取消。

朝鮮半島
高句麗嗰陣開始有太學。新羅時就設立國學（學府），高麗設國子監，朝鮮王朝就設成均館。

越南
陳朝太宗建中八年（1232年）嗰陣，實行咗科舉制度，佢嘅執行方式係設立太學，由太學生參與考試，然後取得進士資格。黎太祖黎利登基之後就喺首都昇龍設立咗國子監。國子監制度一直實施去到阮朝，1919年阮朝舉辦咗最後一次嘅科舉考試，之後科舉廢除，國子監亦都跟住取消。
太子站

太子站（英文：Prince Edward Station）係港鐵觀塘綫同荃灣綫嘅跨月台轉車站，喺九龍油尖旺區旺角北（俗稱太子），站名嚟自區內主要道路太子道，喺1982年5月10號啟用，呢個站同荃灣綫嘅旺角站同埋東鐵綫嘅旺角東站距離都唔係好遠。呢個站有四個月台，以島式月台排列，所有月台都裝咗月台幕門。
此外，太子站同旺角站嘅距離大概只有400米，係香港兩個站距離最短嘅港鐵市區綫，車程唔使1分鐘。
乘客可以喺太子站嘅對面月台，轉荃灣綫或觀塘綫。

車站月台
太子站有2個島式月台，並設有月台幕門。月台因為花崗岩裂隙同埋毛細管作用滲出地下水到車站入面，因此月台經常都有異味，直至裝咗月台幕門之後氣味先有改善。

利用狀況
太子站位於九龍油尖旺區旺角太子道一帶。雖然呢個站唔係位於繁忙嘅旺角市中心，但係呢個站係港鐵荃灣綫同觀塘綫嘅轉車站，因此，每日繁忙時間都有好多乘客用呢個站轉車，往返九龍西、新界西、九龍東同新界東。平日有唔少乘客會喺呢個站往來附近嘅聯合廣場、旺角花墟、西洋菜南街、新世紀廣場、金都商場、彌敦道開段同始創中心買嘢。由於呢個站附近有多間中小學，係平日禮拜一至禮拜五朝早7點至8點同下晝3點至4點期間，會有好多學生用呢個站出入閘返放學。近期嘅新樓盤百匯軒、MOD 595同翠峰28分別喺2008-2010年落成，人流亦開始增加。因此，呢個站每日都好繁忙。

荃灣綫
内文：荃灣綫
雖然呢個站嘅修正早期系統路軌喺1979年已經存在，但係呢個站喺荃灣綫竣工（1982年）之前一直未開放，因為呢個站當時嘅設計主要淨係做一個跨月台轉車站。直至1982年5月10號呢個站率先開放轉綫月台（喺荃灣綫通車頭七日，太子站只做轉綫用途，乘客唔能夠出入車站），而車站大堂設施到5月17號先至全面啟用。

未來發展
太子站原本打算喺2006年進行行人隧道延展工程同入口修改工程，並計劃喺2008年完成。隧道位於西洋菜南街地底，長160米，連接始創中心同太子站B2入口。計劃中打算將太子站原本向西洋菜南街嘅B2出口轉為面向至太子道西，令到重建後嘅出口更加唔近聯合廣場，但係受到聯合廣場嘅商戶反對。有關工程已經喺2005年響香港憲報進行刊憲工作，但係現時工程重未進行。
太子黨

太子黨，即一班二世祖聯盟出一種政治或商業力量，得到上一代支持先至上到位。外面會話家族政治或家族生意多數用人為親，封建世襲。

中華民國
20世紀上半中國民間，太子黨指袁世凱親信同佢個仔袁克定或革命元老班後代，後來又指蔣宋孔陳四大家族內世襲情況；國民政府遷台後，又見到台灣先有蔣中正，後有其子蔣經國、蔣緯國一派上位。
兩岸經濟協議ECFA電視辯論上，民主進步黨蔡英文主席指出有「兩岸太子黨」問題存在；一般解讀指國共兩黨政商權貴；如：台灣馬英九同父親馬鶴凌，台北市市長郝龍斌同父親郝柏村，桃園縣縣長吳志揚之父吳伯雄，李慶華同李慶安兄妹之父李煥，連勝文之父連戰。

中華人民共和國
睇埋：高干子弟同官二代
中華人民共和國成立後，中國大陸因一黨制就成日有太子黨存在。一般特指中國共產黨高層官員子女同親屬，1970年代被毛澤東重點打倒有林彪同佢個仔林立果，重有所謂林彪反革命集團。改革開放以後，該詞指高層領導幹部獲得政治、商業利益子女親戚，特別係中共立國到1980年代，好多係中共元老血脈，縣級政府有太子黨問題係好普遍。
宇佐美宏和

宇佐美宏和（1987年6月18號—）係日本足球員，司職後衞，效力山形山神。
宇和川惠美

宇和川惠美（12月30號—），係日本嘅一個配音員。
宇土

宇土係日本熊本縣一市，人口有4萬。
維基遊埠有呢篇旅遊嘅資源：宇土（英文）
喺開放街圖（Open Street Map）嘅宇土地圖。
維基同享有多媒體嘅嘢：Uto,_Kumamoto
宇佐美貴史

宇佐美貴史（1992年5月6號—）係日本足球員，司職中場，踢大阪飛腳，係日本足球代表隊前成員。
宇和島

宇和島（日文：うわじま）係日本愛媛縣西南部一個市，叫宇和島市，人口有7.6萬人。
宅男

宅男最初係由御宅族演變過嚟。御宅族嘅意思係指熱衷於動漫電玩嘅男人。
喺香港，報紙雜誌有時會用「宅男」嚟形容「隱蔽青年」。
宅男空手道

《宅男空手道》係套美國嘅電影，片長104分鐘，2019年上畫。
宇佐美淳

宇佐美淳（1910年9月1號—1980年5月9號），本名駒木五郎，係日本嘅一個男藝人同埋演員。
佢喺日本岩手縣出世，1937年加入電影圈。
佢拍過喺香港三年零八個月時期嘅唯一一套電影《香港攻略》。
常和街

常和街（英文：Sheung Wo Street）係香港九龍城區何文田採石山一條街道。條路呈7字形，一邊係常樂街，一邊係掘頭路。
帶職參選

帶職參選係臺灣一個政治術語，意思係指一啲政治人物，喺未有辭職之下參選其他職位，一般參選嘅職位，都會被視為高本來位置一級，例如係立委帶職參選縣市長，或者市長帶職參選正副總統。呢個做法喺台灣已經引起爭議。
有啲帶職參選嘅人去到咁上下，會辭去職務，展現破釜沉舟決心，不過亦有啲立委帶職參選，並順利當選地方首長，或者選輸咗繼續立委職務嘅案例。
對於市長帶職參選正副總統，有啲人會形容佢哋係「落跑市長」。

部分帶職參選引起爭議嘅案例
2020年台灣總統選舉入面，代表國民黨參選嘅韓國瑜，本來係高雄市長，但就帶職參選無辭職，當時就引起朝野攻訐。
韓國瑜罷免案被通過後嘅高雄市長補選入面，國民黨李眉蓁同埋民眾黨徵召又擁有親民黨籍嘅吳益政，都被質疑帶職參選。

國民黨
韓國瑜罷免案被通過後，時代力量黃國昌曾經公開表示支持禁止帶職參選，但國民黨張亞中就話黃國昌頭腦唔清楚，唔熟憲法。

民進黨
桃園市議員王浩宇喺2020年6月嘅時候評論高雄市長補選兩名他黨候選人帶職參選嘅時候，表示認為咁做無必要，又話世界各地都有先例，例如奧巴馬同朴槿惠參選總統嗰陣都係有國會議員身份。

時代力量
時代力量黨內規範政治人物唔可以帶職參選，徐永明表示希望呢個可以變成台灣選舉制度嘅一環。
前立委黃國昌、立委陳椒華都曾經公開反對帶職參選。

台灣民眾黨
台灣民眾黨喺2019年10月曾經喺Facebook發佈宣傳，質疑帶職參選唔係好嘅政治文化。但去到2022年，民眾黨內部又改變做法容許黨員咁做，有啲人就形容黨主席柯文哲反對「帶職參選」嘅迴力鏢，寫返自己轉頭。不時喺網上面討論民眾黨嘅網絡紅人四叉貓亦同時翻舊帳。

其他人
時事評論員溫朗東認為，做咗幾屆先去帶職參選，同做咗幾個月就去選總統，後者嚴重程度高好多。不過，對於立法禁止帶職參選，佢就認為法理上好難講得通，比較合理做法係要求呢啲帶職參選人士繳回一部份原職位嘅選舉補助款同薪資。
常任秘書長

常任秘書長 (Permanent Secretary)，簡稱「常秘」，係香港政府決策局嘅官員，亦係香港公務員體系入面最高嘅職級，屬於首長級公務員D8薪級，一般由首長級甲一級政務官擔任，或者由首長級甲級政務官署任。主要負責維持決策局日常運作、協助問責局長制訂政策，兼且帶領屬下公務員執行。
2002年7月1號，董建華任內推行主要官員問責制之後，新嘅局長級官員改為政治任命，原來屬公務員隊伍入面嘅局長改稱常任秘書長。常任秘書長取代原本屬於D10薪級嘅政務司司長成為香港公務員體系最高職級。同問責制下嘅司局長唔同係常任秘書長維持政治中立，任期唔受行政長官改選影響。
2005年至2006年，行政長官辦公室常任秘書長編外職位薪級係D8，之後改為常額職位並將薪級降至D6。2003年至2007年，政制事務局同保安局常任秘書長職級由D8降至D6，之後改返D8。目前每個決策局入面設有一至兩個常任秘書長，負責管理屬下嘅副秘書長、首席助理秘書長、助理秘書長。
帷智行

帷智行（1993年11月10號—）係日本足球員，司職後衞，效力過YSCC橫濱。
常倩

常倩（Charlene Chang，1995年4月26號—），係中國女演員，北京出世，2016年喺北京中央戲劇學院畢業，之後開始參演影視作品。2019年，佢憑參演賀歲電影《廉政風雲 煙幕》而開始喺香港出名。
常在你左右

《常在你左右》（英文：Always Be With You），係2017年上畫嘅港產片，由古天樂、張智霖、林家棟、佘詩曼、蔡卓妍主演，邱禮濤執導。故仔用致命車禍做題材，係套恐怖電影。
帶電粒子

帶電粒子（charged particle）係指帶電荷嘅粒子。
帶領同跟隨

帶領同跟隨（英文：lead and follow）係舞蹈上嘅一個概念，常見於拍檔舞。指嘅係合作跳舞嗰兩個人一個扮演帶領（lead）角色，而另一個扮演跟隨（follow）角色，帶領方要做嘅主要係決定跟住落嚟移動去邊個方向同埋將「要移去邊」準確噉傳達俾跟隨方知，好多時仲要負責支撐跟隨方。
帶阿媽去旅行

《帶阿媽去旅行》（Trip With Mom），又叫《帶阿媽去旅行2017》，係香港奇妙電視製作嘅真人騷遊埠節目，2017年5月14號開始逢禮拜日20:30－21:30喺奇妙77台首播，係奇妙77台正式開台後嘅頭一個常規節目。每集節目會請一位女藝人同佢阿媽（或者佢個女）一齊遊埠，包括李司棋同佢個女（葉子青）、李彩華同佢阿媽、方健儀同佢阿媽，同埋衛詩雅同佢阿媽。
呢個節目原先係由香港有線電視有線娛樂台製作，喺2015年4月5號開始播，總共14集。奇妙電視製作嘅係第二輯。
塔塔汽車

塔塔汽車（Tata Motors）係印度一間汽車製造廠，喺1945年創辦。
塔希提航空

塔希提航空（Air Tahiti）係法國大溪地一間航空公司，1987年開張。
塔基亞

塔基亞係伊斯蘭教穆斯林為咗保護自己嘅性命或者財產，而去扮信自己唔信嘅教派，或者係自己唔認同嘅嘢，譬如假扮做非穆斯林或者另一宗派嘅穆斯林。
塔布夭架布甸

塔布夭架布甸，布甸一種，用大西米做，有啲似西米布甸。稀到變水咁就叫西米露。
英文叫tapioca pudding。
塔塔Nano

塔塔Nano（Tata Nano）係印度塔塔汽車喺2009年推出嘅一款車，只係賣十萬盧比（1,600美金），號稱全世界至平價。
塔巴斯科州

它巴時告州（西班牙文：Tabasco(tə-ˈba-(ˌ)skō)），官話叫塔巴斯科州，係墨西哥嘅一個州，喺國土東南部，首府係喴喇靴毛沙（西班牙文：Villahermosa）。
塔布

塔布（Tarbes）係法國奧斯坦尼上比利牛斯首府，人口約莫4萬。
塔塔爾族

塔塔爾族係中國其中一個少數民族，主要住喺新疆，人口4千。
塔山站

塔山站（英文：Tower Hill tube station）係英國倫敦地下鐵區域綫同環綫嘅車站，屬第1收費區，喺大倫敦塔村區。
密芝根州立大學

密芝根州立大學（英文：Michigan State University，MSU）係喺美國密芝根州東蘭辛嘅一間公立大學。
密芝根州

密芝根州（又譯：密歇根州，英文：State of Michigan；普通話：密西根州）係美國嘅一個州，1837年加入美國，首府係蘭辛，最大城係底特律。
密蘇里州

密蘇里州（Missouri），舊時亦稱為美疏利省，乃係花旗國中西部之一行省。地皮呎畝排行花旗廿一，斷人頭計就排第十八。省内有114條邨與及大埠聖路易斯，首府積佛遜城。
密蘇里河

密蘇里河（英文：Missouri River）係北美洲中部一條河，屬密西西比河嘅最長支流，流經美國，長3,767公里。
1881年，密蘇里河曾經發生洪水氾濫。
密芝根上半島

密芝根上半島（Upper Peninsula of Michigan）係指美國密芝根州兩大陸地塊當中比較高嗰塊。
密芝根湖

密芝根湖（粵拼：mat6 zi1 gan1 wu4，英文：Lake Michigan）係北美洲五大湖入面第三大嗰個，面積58,000平方公里。
密花冬青

密花冬青（粵拼：mat6 faa1 dung1 cing1；學名：Ilex confertiflora）係冬青科冬青屬嘅常綠灌木或喬木仔，喺中國嘅廣東、廣西同海南三省都可以搵到。
密蘇里大學

密蘇里大學（英文：University of Missouri，MU）係喺美國密蘇里州哥倫比亞嘅一間公立大學。
廣山望

廣山望（1977年5月6號—）係日本足球員，司職中場，曾經喺2001年爲日本足球代表隊出場2次。
廣寧

廣寧喺中國廣東，家下係肇慶市下一個縣，叫廣寧縣。

山
廣寧東北有大羅山，而西南有高望山。

水
廣寧西便有綏江，由廣西懷集入，向南流出峽山，有南鄉水東北流入。再向南，同顧水合埋，屈向東南，右納金場水、新招水，左納東鄉水、扶羅水，東南入四會。另外又有龍江水出自東北石馬山，亦去到四會，流入綏江。
廣島三箭

廣島三箭（日文：サンフレッチェ広島）係日本一支職業足球隊，日本甲組職業足球聯賽（J1）球隊之一。球會根據地係廣島縣廣島市，主場係廣島Big Arch。

史
佢嘅前身係東洋工業足球部，1938年成立。1992年加入日本職業足球聯賽。
廣島大學

廣島大學（日文：広島大学／ひろしまだいがく）係喺日本廣島縣東廣島市嘅國立大學，1949年創校。
廣寧省

廣寧（粵拼：gwong2 ning4；越南文：Quảng Ninh／廣寧）係越南一省，省會下龍，人口大約110萬。
廣島和平紀念館

廣島和平紀念館係個喺日本嘅世界遺產，登錄喺聯合國教科文組織嘅世界遺產名錄。
小北

小北（郵政式拼音：Siu Bak）係廣東廣州一笪埞方，方位係小北路一帶。地名來自廣州城嘅小北門。
呢個地方近環市路一帶住咗唔少來自非洲、中東等地嘅人。當地有啲舖頭同政府機構會有中文、英文、法文同阿拉伯文等多語標誌，喺廣州之中算係少有。

小北花圈
1963年，喺小北門舊址個位（今日小北路同越秀北路交界），起咗「小北綠島噴泉」（俗稱小北花圈，即係迴旋處），2000年拆咗，不過仲有小北花圈巴士站喺處，廣州市民亦慣咗噉嗌。
小北站

小北站 (廣州地鐵)，廣州地鐵5號線入面嘅一棟車站。
小北站 (濱州鐵路)，內蒙古自治區牙克石市入面嘅一棟車站。
小北路

小北路（粵拼：siu2 bak1 lou6）係中國廣東省廣州市入面嘅一條主幹道，呢條馬路喺越秀區入面，成條馬路係西南東北走向。南邊從東風中路同埋倉邊路嘅交界開始，一直向北去到童心路同埋環市中路嘅交界嗰頭。

概要
全長1023米，闊15米，雙向6車道。

史
其實呢條馬路喺好耐之前就有喇，不過呢條路喺嗰陣時係越秀山入面嘅一條路仔。喺明朝同清朝嗰陣，呢度有廣州城入面嘅小北門，所以先至改咗噉嘅名，喺清朝嗰陣就嗌咗「小北直街」呢隻名。到咗民國七年（1918年）嗰陣，廣州市政府就將棟小北門拆咗，重將條馬路整闊咗；而喺城門出面嘅嗰截小北路係通去白雲山嘅泥路入面，所以改咗名嗌「登峰路」。而民國嗰陣，小北路一帶已經形成咗鬧市，茶居、百貨同埋小食檔都有，挾挾埋埋已經有幾十間喇。而登峰路嘅兩邊係啲牛欄、茶亭，而啲屋後面就係笪菜田，好似個鄉下噉。到咗20世紀50年代，廣州市政府又將條登峰路整闊咗，接埋原先嘅小北路（原來城門內嗰截）一齊，改咗名嗌「小北路」。雖然話1966年嘅文化大革命嗰陣改咗名嗌「登峰北路」同埋「登峰中路」呢兩隻名，但係到咗1981年，呢條路就改返原嚟之前嘅名，啫係依家嗌「小北路」。
屈原管理區

屈原管理區係中國湖南岳陽一個縣級行政管理區，總面積186平方公里，人口20萬。
屈出律

屈出律（？—1218年），係西遼末代皇帝。佢原本係乃蠻人，1211年將外父耶律直魯古篡位，尊佢做太上皇，繼續沿用「遼」呢個國號，不過就無用年號，到1218年畀成吉思汗亡國。
屈原

屈原（粵拼：wat1 jyun4，前343年—前278年），名正則（zing3 zak1），別名平（ping4），字靈均（ling4 gwan1），係戰國時期楚國詩人同官員。
佢本嚟受楚懷王信任，但之後因為畀人篤背脊，又勸楚王唔好去秦國，搞到楚王疏遠佢。最後跳落汨羅江自殺，死因不明。後人就喺農曆五月初五端午節紀念佢。
居鑾

居鑾（馬來話：Kluang），係馬來西亞柔佛州中部嘅一個市鎮，亦係居鑾縣縣府。「居鑾」喺馬來語嘅原意係蝙蝠（keluang），因此亦被稱為「蝙蝠城」。居鑾市位於柔佛州中心地帶，座落喺南峇山腳下，市中心有一條明吉摩河，故有「南山鑾水」之稱。
1969年12月10號居鑾遭大水災嚴重破壞，市內多數地區被淹，災情損失嚴重。
居雅大廈

居雅大廈響路環聖方濟各堂區樂居大馬路同和諧大馬路同蝴蝶谷大馬路，係石排灣公屋群入面嘅其中一個項目，係屬於房屋局嘅經濟房屋。

背景
居雅大廈經濟房屋由澳門政府全資興建，係石排灣公共房屋項目首個推出嘅經濟房屋項目。居雅大廈由八座塔樓組成，分別係水仙苑、木棉苑、松苑、柏苑、梅苑、蘭苑、菊苑同竹苑；樓高廿七層，提供一千八百二十四個經濟房屋單位，一房單位有三百九十二個，兩房單位有一千一百六十個，三房單位有二百七十二個。一到四座地面層係社會設施，一樓係平台花園，二樓到廿六樓係住宅層；五到八座嘅地面層同一樓係公共停車場，二樓係平台花園，三樓到廿六樓係住宅層。公共停車場提供六百九十二個左右輕型汽車同電單車泊車位。社會設施分別有社會工作中心、托兒所、殘疾人士輔助宿舍。成層樓天然氣，同埋沖廁會用再生水系統。
2012年12月26號，澳門政府響政府公報到刊登第99/2012號行政長官批示，公佈已經命名做居雅大廈，即係石排灣CN3地段一千八百二十四個經濟房屋單位嘅售價同補貼比率。房屋局22號開始向獲甄選家團寄出揀樓通知信，分批安排響6月5號開始參觀響青洲社屋嘅示範單位；6月12號開始按次序安排家團代表去房屋局選購單位。居雅經屋平均呎價係一千一百三十七蚊。

紙皮牆事件
2015年3月1號，網上爆出石排灣居雅大廈出現紙皮牆，有業主遞信披露至少三個單位發現同樣情況，建設辦同房屋局將呢件事淡化做工藝缺失，又話會同承展商追究責任，但係唔係屬於「可歸責範圍」，當局就冇講。運輸工務司司長羅立文就話，暫時未有戶主同房屋局聯絡跟進維修嘅事，2月尾有份同政總遞信嘅業主蘇先生講明好難理解，當時有留低聯絡方法，信到亦將情況寫得好清楚，事隔一個禮拜暫時冇部門主動跟進。佢重踢爆房屋局早已呢單嘢，半年前佢填表話畀房屋局，之後有人上門嚟睇，但係只係幫佢髹乳膠漆。

設置壓縮式垃圾筒工程事件
2015年5月7號，環保局話，隨著公屋入住人數增多，產生大量生活垃圾，有必要響區內設置壓縮式垃圾桶，減低垃圾車處理垃圾嗰陣產生嘅噪音同異味。但係有居雅住戶話，當局冇就設立壓縮式垃圾桶諮詢居民，而垃圾桶同大廈出入口過近，驚影響衛生。亦有住戶希望，當局將垃圾選址搬去樓群外圍，減少對居民影響。記者觀察，工程響居雅一街居雅樓群嘅中間位，隔離係大廈同停車場出入口，係居民出入屋苑嘅必經之路。設置垃圾桶嘅位被圍欄圍住，但係見唔到工務局發出嘅工程准照，響出面睇唔到入面起咩嘢。有住戶話，當局一直冇同居民交待工程嘅嘢，「你（記者）唔講我都唔知起垃圾桶。」認為當局選址錯誤，減少原本嘅公共休憩空間，亦有居民擔心，響嗰到設置垃圾桶，會將「蛇蟲鼠蟻」帶入屋，驚影響衛生健康。而居雅大廈互助會代表鄭先生批評，當局一直冇就設置壓縮式垃圾桶諮詢居雅住戶，質疑樓群出面有唔少位，點解當局偏要將垃圾桶擺響樓群中間？重要對正大廈出入口？另外，由於附近冇咩休憩區，好多居民鍾意響居雅一街放狗、打羽毛球，但係工程開始之後，來玩居民明顯少咗。佢期望當局能夠好似業興、樂群兩個樓群噉，將垃圾桶放響樓群外圍，減少對居民生活影響，重希望當局響工程前可以諮詢市民，唔係響工程之後先補救。而房屋局回覆傳媒查詢時話，由於清潔專營公司收集垃圾嗰陣，往往會將裝住好多垃圾嘅垃圾桶放響條街到，影響大廈周圍衛生同住戶出行，重會影響觀感。經民署、環保局、工務局等部門視察同商討之後，決定響內街範圍到整壓縮式垃圾桶。房屋局又話，選址以唔影響住戶休憩做考慮，因為居雅已經有平台花園做休憩之用，而壓縮式垃圾桶嘅收集量大、噪音細、氣味少，可以集中處理大量生活垃圾，強調會響使用過程入面按規定保持清潔。
2015年5月10號，房屋局響居雅大廈貼通告話，考慮到居雅大廈部分居民對壓縮式垃圾筒選址從唔同渠道表達關切，局方已經收到相關訊息同理解憂慮，暫停石排灣居雅大廈設置壓縮式垃圾筒工程，希望約見住戶代表直接溝通，以開放態度聆聽居民意見同建議。

吉屋事件
2015年5月，政府公佈有一千四百間賣咗嘅經屋重係吉屋一間。
2015年5月19號，房屋局開始做嘢，透過短訊向湖畔同居雅大廈嘅業主廣發「最後通牒」，話當局發現收訊人涉嫌違反《經濟房屋法》，攞咗鎖匙冇去住，要求響公函十五日入面向房屋局書面申報遷入單位日期，但係房屋局噉樣「漁翁撒網」，群發呢種指控式短訊就引嚟唔少住戶反感。有業主亦好嬲話，話自己明明住咗咁耐，房屋局先將人當賊辦，感覺被人老屈。之後房屋局覆返《論盡媒體》查詢時話，最近透過巡查、舉報或者轉介個案，跟進懷疑空置同違規單位住戶，以短訊同公函呼籲家團儘快入住。收到通知嘅住戶無論入咗伙未，都要同房屋局書面回覆入住時間。未入伙者重要解釋原因，同埋預計入住時間。房屋局又話，自2014年到而家巡查咗一千六百個經屋單位，重對涉嫌違規個案立案處理。如果調查發現有違規情況，會開展處罰程序。根據《經濟房屋法》規定，如果家團將經屋單位做非居住用途，除咗可以被科處罰款之外，重可以被解除買賣預約合同。
屈地街

屈地街（英文：Whitty Street）係香港石塘嘴一條馬路，由干諾道西開始，去到皇后大道西。香港電車屈地街總站同屈地街電車廠個名都嚟自呢條街。
岩橋由佳

岩橋由佳 ，係日本嘅一個女藝人同埋配音員。
岩本輝雄

岩本輝雄（1972年5月2號—）係日本足球員，司職中場，曾經喺1994年爲日本足球代表隊出場9次，入咗2球。
岩本義幸

岩本義幸 ，係日本嘅一個男配音員，代表作係SNK嘅電子格鬥遊戲《格鬥天王'99》。

配音作品一覽
呢個表唔完整，歡迎加料。
岩本翔

岩本翔（2001年3月18號—）係日本足球員，司職中場，效力大阪飛腳。
岩本輝

岩本輝（Akira Iwaimoto，1992年10月21號—）係一位嚟自日本山口縣嘅職業棒球運動員，專做投手嘅職位。他喺2011至2016年期間屬於NPB嘅阪神虎隊；由2017到2018年，屬於福井奇蹟大象個隊；跟住由2018到2019年，係歐力士野牛隊嘅成員。佢正式喺2019年退休。
岩梅科

岩梅科（學名：Diapensiaceae）係雙子葉植物綱杜鵑花目嘅一個科。
岩武克彌

岩武克彌（1996年6月4號—）係日本足球員，司職後衞，效力過大分三神。
張秀賢

張秀賢（英文：Tommy Cheung，1994年4月16號—），係香港建制派人士（泛民主派出身）、過氣社運搞手，前學民思潮發言人、立言香港過氣召集人，元朗區議會元龍選區前任議員（2020年上任，2021年劈炮）。
張秀賢細個喺屯門安定邨長大，係順德聯誼總會梁銶琚中學嘅舊生，而佢曾經做過第44屆香港中文大學學生會會長、參與過雨遮運動。
2021年10月21號，張秀賢喺Facebook專頁出Po，話自己身體狀況轉差（肝臟有腫瘤），正式遞信劈炮。劈炮之後成為香港基本法基金會企業傳訊經理同基本法學生中心成員。
張福元

張福元（Felix Cheung；11月13號—）係香港馬評人同專欄作家。

生平
張福元喺香港跑馬地養和醫院出世，祖籍天津。由於響香港練馬世家出世，所以細個嗰陣陪住佢成長嘅都係馬圈中人。1976年佢喺香港大學畢業，再響1983年攞到文科碩士，主修歷史同政治，畢業後響香港政府做過嘢，亦響商業機構做行政人員同雜誌編輯。
1980年代起，佢響《號外》執筆賽馬同飲食專欄，係第一代將賽馬理論化引入香港。主要運用統計數據，簡單邏輯，結合馬匹賽績同血統評馬。同一直只有睇晨操，觀察馬匹狀態嘅傳統「晨操派」構成對比。
當年憑自成一格嘅賽馬理論，喺香港馬評界漸有名氣。其後加入《明報》撰寫馬經專欄同香港商業電台主持賽馬節目「賽馬實況」至今。
張秀葉

張秀葉，台灣親中派政治人物，中共在台間諜，愛國同心會成員。
佢喺2018年代表中國民主進步黨參與台北市議員選舉（中正、萬華區）期間涉嫌舉辦餐會賄選，之後經一審判刑3年5月。但佢之後滯留中國大陸，未有返去台灣。
喺2021年6月，多個台灣傳媒報道佢感染武漢肺炎，之後佢喺社交媒體交代病情嗰陣又不忘批評民進黨。
張祺忠

張祺忠（Cheung Kie-chung，1964年—），香港大學機械工程學系前副教授，曾經係工程學院副院長，偉倫堂宿舍舍監。

早年經歷
佢喺香港土生土長，讀完中學之後去咗英國，先後攞到英國伯明翰大學學士、威爾斯大學博士學位，然後1992年返香港加入香港大學工程學院。
佢喺香港大學工程學院擔任過一啲行政工作，曾經做過助理院長，之後做埋副院長。任內佢亦曾經推動香港大學同劍橋大學嘅聯合課程。

殺妻案
喺2018年8月，張祺忠喺偉倫堂宿舍內勒死自己老婆陳慧文，之後一度陪個女到警署報警，甚至同差人同埋家人一齊尋妻，但係差人最後喺佢喺港大嘅辦公室，搵番佢老婆嘅屍體。
案件去到2020年開審，佢否認謀殺罪，但承認誤殺罪，未被控方接納。另外，佢亦承認一項阻止合法埋葬罪。
審訊嗰陣，案件受到廣泛報道。青山醫院法醫精神科部門主管蕭慧敏，同埋精神科醫生何美怡，都喺作供嘅時候，話張祺忠喺案發嘅時候患有抑鬱。其中何美怡更指張患有嚴重抑鬱症，而且佢嘅精神狀況自2013年起已轉差，2018年情況更嚴重。臨床心理學家鄭健榮就話，陳慧文對張嘅語言暴力，已達致中等至嚴重程度嘅心理虐待。
另外，雖然張祺忠作供嗰陣對老婆生前嘅性格有正面評價，但係案件其他證人都話陳慧文唔易相處。其中陳慧文嘅細妹，就話死者經常對自己老公指指點點，有作供嘅偉倫堂宿舍職員稱呼死者做「天拿水」，形容如果有人逆佢意，佢會「一撻就着」。另外，有一個星展銀行嘅經理作供時候亦形容死者霸道。
張祺忠喺2020年11月被判謀殺罪成，12月3號被判終身監禁。
張秀文

張秀文（英文：Sammi Cheung，1987年9月26號—）係2010年香港小姐競選亞軍，中英文名都同香港歌手鄭秀文（Sammi Cheng）幾似。

簡歷
張秀文細個住馬鞍山耀安邨，入行後搬到將軍澳住。

演出作品
呢個表唔完整，歡迎加料。
岸本武流

岸本武流（1997年7月16號—）係日本足球員，司職前鋒，效力大阪櫻花。
岸和田

岸和田係日本大阪府一個特例市，人口20萬。
岸尾大輔

岸尾大輔 ，係日本嘅一個男配音員。

配音作品一覽
呢個表唔完整，歡迎加料。
岸本聖史

岸本聖史（きしもと せいし，1974年11月8號—）係日本漫畫家，火影忍者作者岸本齊史嘅孖生細佬。
兩兄弟細個成日一齊畫畫，所以兩個人嘅畫風好似。
聖史自細就鍾意喺教科書上面畫嘢，結果佢成日俾老豆老母鬧。大個佢受鍾意嘅漫畫大師鳥山明影響，開始立志做漫畫家，佢參加各樣嘅漫畫比賽，當時佢已經24歲喇。
佢嘅代表作係《666～撒旦～》。

連載
666～撒旦～（666～サタン～，Square Enix嘅月刊少年GANGAN連載完，香港玉皇朝代理，全19冊。）
燃燒驅動（ブレイザードライブ / Blazer Drive，日本講談社嘅月刊少年Rival，香港天下出版代理，全9冊）
紅狼與枷鎖的羊（紅の狼と足枷の羊，講談社嘅月刊少年Rival連載，中文版由臺灣東立出版社代理，全4冊）
岸甩站

岸甩站（泰文：สถานีอ่อนนุช，英文：On Nut Station），係泰國曼谷BTS素坤逸綫嘅一個站。位於素坤逸路，亦都係素坤逸綫嘅尾站，不過現時做緊延長綫工程，將來岸甩站後重有幾個車站。
岸本齊史

岸本齊史（きしもとまさし，1974年11月8號—）係日本JUMP嘅漫畫家，喺岡山縣勝田郡奈義町出世，代表作係火影忍者。
佢孖生細佬岸本聖史都係漫畫家。
岸田今日子

岸田今日子 ，係日本嘅一個女藝人同埋配音員。
崔慈慧

崔慈慧，係大韓民國嘅一個女藝人同埋演員。
崔斗永

崔斗永（粵拼：ceoi1 dau3 wing5；韓文：최두영；1960年1月24號—2015年7月5號）係南韓一位行政自治部地方行政研修院嘅院長。係南韓行政自治部次官——鄭在根嚟集安處理「7·01車禍」嘅身後事嘅一個隨行人。
2015年7月5號，佢喺中國吉林通化集安一座大樓跳樓死咗，終年55歲。
崔恕

崔恕（粵拼：ceoi1 syu3），係中國唱作人、音樂製作人。

經歷
2008年，佢喺2005年寫嘅《愛如空氣》攞到「改革開放30年優秀電視劇歌曲」。2007年，佢出咗第一隻唱碟《公治張》。2014年，佢做咗電視劇《江南四大才子》嘅音樂總監。2016年，佢出咗第四隻唱碟《老好人》。2020年6月1號，佢出咗第四隻唱碟《人生有限公司》。
康有爲

康有爲（粵拼：hong1 jau5 wai4；1858年3月19號—1927年3月31號），原名康祖詒，字廣廈，號長素，又號明夷、更生、西樵山人、游存叟、天游化人，大清至中華民國人。因爲佢出自廣東南海，人稱康南海。康氏係中國政治人物，思想家，教育家，光緒廿一年（1895年）進士，同埋佢嘅徒弟梁啓超一齊合作戊戌變法，事敗出逃，流亡世界各國。
佢信奉孔子嘅儒家學說，並致力改造儒家學說，適應現代社會嘅國教。

屋企
康有爲丹灶蘇村出生，生自官宦世家，阿爺康贊修係道光舉人，老豆康達初做過江西補用知縣。

早年
康有爲出自細學儒家，拜名儒朱九江為師，朱氏當年嶺南好出名。清光緒五年，卽一八七九年，康有爲讀咗李圭嘅《環球地球新錄》等書之後，去咗香港一遊，見西方文化，感觸良多。光緒八年，卽一八八二年，康有參加順天鄉試，到咗北京，但考唔到。南歸時，途經上海，買咗好多西方書籍，吸收西方傳來嘅進化論同埋政治觀點，初步形成維新變法思想初成。光緒十四年，卽一八八八年，康有為再次順天鄉試，去到北京，借機上書光緒帝，請求變法，受阻未上達。光緒十七年，卽一八九一年及之後，佢喺廣州設立萬木草堂，收徒講學，弟子有梁啓超、陳千秋等人。

中年
光緒廿一年，卽一八九五年，康有出參加乙未科會試，逗留京師，得知《馬關條約》簽訂後，松筠庵聯合千三舉人，上萬言書，卽係公車上書，不過冇上達。當年五月底，佢第三次上書，得到光緒讚許。但係，唔少學者睇來，康有為政治宣傳以及回憶，好似《康南海自訂年譜》，佢好多唔合事實，好多吹水。而茅海建等唔少嘅學者就根據許多文獻，認為康有為所謂嘅組織舉人聯名上書，實際上就係一次流產嘅政治事件，但康有為派系，不斷塗脂抹粉，篡改歷史，依啲好多歷史學家所受。公車上書，實質就係由翁同龢、李鴻藻、汪鳴鑾等京城高官發動，目的係阻簽《馬關條約》。冇幾耐，康有為會試中得第五，榜名康祖詒。殿試之後，位列二甲第四十六名，賜進士出身，用工部主事。七月，佢同埋梁啓超創辦《中外紀聞》，冇幾耐就喺京師組織強學會。光緒二十三年，一八九七年，德國佔領膠州灣，康有為再次上書，請求變法。次年一月，光緒皇帝下令康有為條陳變法意見，佢呈上《應詔統籌全局折》，跟住又進呈所著《日本明治變政考》、《俄羅斯大彼得變政記》二書。四月，佢同埋梁啓超組織保國會，號召救國圖強。六月十六，光緒帝喺頤和園勤政殿，召見康有為，任命佢做總理衙門章京，准佢專折奏事，籌備變法事宜，史稱戊戌變法。後因慈禧太后干預，維新運動失敗，其具體細節，依家重有大爭議。

變法失敗
變法失敗後，光緒皇帝遭軟禁，康有為細佬康廣仁被殺，康有為喺李提摩太牧師協助下，坐重慶號到上海海面，再由英國領事館職員，協助喺上海海面轉船到香港，再由香港逃往加拿大，佢自稱持有皇帝嘅衣帶詔，喺光緒廿五年六月十三，卽一八九九年七月二十號組織保皇會，又名中國維新會。為咗得國際支持，佢週遊列國，會見歐洲各國君主。一九〇〇年，曾參與自立軍起義。

民國以後
辛亥革命之後，康有為喺一九一三年回國，定居上海辛家花園，主編《不忍》雜誌，宣揚尊孔復辟。身為保皇黨領袖，佢反對共和制，一直謀劃清廢帝溥儀復位。一九一七年六月廿八號，康有為喺天津秘密入京，同效忠前清嘅北洋軍閥張勳，一齊發動復辟，擁立溥儀登基，好快就喺北洋政府總理段祺瑞討伐下宣告失敗。
一九二一年，遷居愚園路遊存廬，一九二三年遷居青島，今青島有康有為故居。康有為晚年，始終忠於大清皇帝，一九二四年，溥儀畀馮玉祥逐出紫禁城，佢曾親往天津，到溥儀所住嘅張園覲見探望。

逝世
一九二七年三月十八號，康有爲避北伐戰亂，由上海出發抵達青島。三月廿九號，參加同鄉宴，宴後嘔吐，七竅流血猝死，卅一號凌晨五點卅分去世，日本醫生驗屍，稱食物中毒。事後葬喺青島。辭世後遺體曾暫厝李村棗兒山，一九四八年，正式安葬青島，翌年十月，舉行康有為遷葬同墓碑揭幕儀式。

掘墓
文革期間，康曾被視為系「中國歷史上最大嘅保皇派」。一九六六年八月，其墓地俾紅衛兵掘開，屍骨俾造反派鞭屍，白髮顱骨，遊街示眾，後來康有為顱骨，畀市博物館王集欽研究員，以「造反有理」實物展覽為名，收入館中藏匿，康有為墓中，先至有先生一點屍骨。一九八五年十二月廿七號，再遷墓到嶗山區中韓鎮大麥島村北浮山南麓現址（依家青島大學之北）並立碑，依家係山東省文物保護單位。
晚清史（1840年—1911年） 改
重大事件
清皇室重要人物
重要人物
重要組織
康明斯

康明斯（Cummins Inc.，紐交所：CMI）係美國一間引擎以及相關技術嘅開發及生產商，1919年喺印第安納州哥倫布市成立，家陣喺多個國家設有分公司。
康林苑

康林苑係香港嘅一個居者有其屋屋苑，喺新界沙田小瀝源小瀝源路70－78號，一共有3座樓，1990年入伙。呢個屋苑喺居者有其屋第十一期乙開賣，嗰時嘅開賣價介乎港幣$273,500 － $555,800。
康斯坦薩

康斯坦薩（羅馬尼亞文：Constanța）係羅馬尼亞第五大城，人口有28萬。
康栢苑

康栢苑係香港嘅一個居者有其屋屋苑，喺九龍藍田碧雲道139號，一共有7座樓，1993年入伙。呢個屋苑喺居者有其屋第十三期乙開賣，嗰時嘅開賣價介乎港幣$530,100 - $1,102,700。
康拉德

康拉德（Joseph Conrad，1857年12月3號—1924年8月3號）係波蘭裔英國小說作家，亦係現代主義者，雖然英文唔係佢母語，但佢憑住寫英文小說而出名。
康東邨

康東邨係香港其中一條公共屋邨，喺香港島東區西灣河東區走廊北面嘅填海地，近鯉景灣同太古城翠湖台。呢條邨只有一幢「小單位大廈」樓，有大約500個單位，當中部份係老人家住屋單位，喺1998年起好。
巢國明

巢國明，香港親中陣營政治人、生意人（維雅製衣廠董事總經理）、香港中小型企業總商會永遠榮譽會長。

選舉經歷
喺2021年9月，佢當選成為香港特别行政區選舉委員會中小企業界委員。之後佢喺李家超無提政綱嘅情況下，有份提名李家超參與2022年香港行政長官選舉。
巢鵬飛

巢鵬飛（Chao Pengfei，1987年7月11號—）係中國足球員，打前鋒。佢喺遼寧出世，曾經入選中國青年軍，2005年以外援身份參加香港甲組足球聯賽，而家效力晨曦。

球員生涯
出身自中超球隊大連實德青年軍，曾經入選中國青年軍，2005年以借去香港甲組足球聯賽隊公民。2007年轉會愉園。
2008年11月入選香港足球代表隊，2009年1月1號上陣省港盃。2009年1月14號對印度嘅熱身賽係第一場國際賽。
2009年夏天，因愉園改組青春班，巢鵬飛上山加盟南華。
2009年8月27號高雄2010年東亞足球錦標賽預賽，最後一輪對關島，第一次喺國際賽入波就連中三元，幫香港隊大勝12—0。
2009年入選香港U23參加喺香港舉行嘅東亞運動會足球賽，全部4場賽事都係正選，係香港歷史性奪得國際綜合運動會金牌嘅功臣之一。
巢鵬飛效力南華一季，大部分時間都屈居後備，而佢話想有多啲上陣機會，所以約滿後離開南華，加盟另一支香港甲組足球聯賽球隊晨曦。
巢湖

巢湖（粵拼：caau4 wu4）係中國第五大淡水湖、安徽最大湖。佢喺安徽中部嘅合肥市境內，總面積約莫775平方公里。
巢湖個名係源自佢喺古國巢國之地而嚟。
巢湖係重要嘅漁業基地，出產嘅銀魚、蝦米、蟹被譽為「三珍」。
巡遊

巡遊又嗌踩街（英文：Parade），係一班人着曬唔同嘅衫喺街度行，通常中間有架行緊嘅花車，重有人喺上面表演。搞巡遊嘅目的有好多，通常係為咗慶祝某啲嘢例如節日。巡遊喺遊樂場都成日見。
巢

巢係動物自己起嚟住嘅地方，譬如雀仔起嘅叫雀巢；蜜蜂起嘅叫蜂巢。
巢湖市

巢湖（粵拼：caau4 wu4）喺安徽中部，係安徽合肥下轄嘅一個縣級市。市名嚟自長江流域嘅淡水湖巢湖。巢湖市全市面積2063平方公里，河湖等水域面積560平方公里。

地理
市名來自市內嘅巢湖。巢湖市位於安徽中部，臨近長江，週邊同佢平級嘅有同樣係屬合肥嘅肥東、廬江，滁州嘅全椒，馬鞍山嘅含山、蕪湖嘅無為，同時佢同合肥嘅市轄區同埋肥西隔住個巢湖。呢啲喺巢湖隔籬嘅縣級政區都係屬安徽嘅。
喺巢湖重係地級市時，佢嘅西北面係合肥，西面係六安，西南面係安慶，南面係銅陵，東南面係蕪湖，而東面係馬鞍山同埋江蘇嘅南京，北面係滁州，其中馬鞍山、蕪湖、銅陵同巢湖隔住長江。

撤市置縣
2011年7月14號，國務院發咗份《關於同意安徽省撤銷地級巢湖市及部分行區劃調整的批覆》，撤銷地級巢湖市，設立縣級巢湖市。新設嘅縣級巢湖市由合肥代管。原本嘅地級巢湖市其他地方就劃歸合肥市、蕪湖市、馬鞍山市管轄。8月22號，安徽省人民政府正式對外宣佈撤銷地級巢湖市，正式調整政區，計劃喺9月10號前基本完成人員安置等工作。
巡防艦

巡防艦係種軍艦，主要負責喺近岸海區殲滅敵方輕型軍艦，或者喺遠洋護衛大型攻擊軍艦。
巢氏

巢（粵拼：caau4）係唐人姓氏，喺《百家姓》裏頭排第393位，依家經已冇乜人用。

名人
呢篇巢氏係同姓氏有關嘅楔位文章，重未寫完嘅。麻煩你幫手充實佢。
後江

後江（越南文：Hậu Giang）係越南一省，省會渭清，人口大約80萬。
後漢書

後漢書係中國南朝宋國范曄寫嘅歷史書，專寫後漢(東漢)時期。不過范曄未寫完本書就畀人殺死。咁北宋時期，有人就將晉時司馬彪續漢書夾埋落去，變成今日嘅後漢書。
後獸亞綱

後獸亞綱（Metatheria）係哺乳動物嘅一個亞綱。呢個亞綱包括所有嘅有袋類同有囊類。例如食草嘅袋鼠，食肉嘅袋狼，食昆蟲嘅袋食蟻獸等。第一位提出呢個字嘅人係湯瑪士·赫胥黎，佢喺1880年提出嚟嘅。呢個字源自希臘文meta-同theria意思指「其他野獸」。

進化史
最早期嘅後獸亞綱應該係源於白堊紀時期嘅北美洲。經由當時連接澳洲嘅陸橋遷移到澳洲。後嚟因為地殼變動，澳洲同其他大陸分開，澳洲嘅有袋動物直到而家都好繁盛。而其他大陸嘅有袋動物因為唔夠後嚟發展嘅高等哺乳動物爭，之後絕咗種，只有美洲大陸同東南亞以南幾個島先有。

特徵
所有有袋類都係胎生嘅，但成活嘅BB仔只經過好短嘅妊娠期，因為冇胎盤保護，阿媽體內嘅抗體會對BB仔不利，所以佢喺未完全發育時，就自行爬去亞媽個袋度，慢慢長大。
後水尾天皇

後水尾天皇（日文：後水尾天皇／ごみずのおてんのう Go-mizuno'o Tennō ，1596年6月29號—1680年9月11號）係日本第一百零八位天皇，原名政仁（日文：政仁／ことひと Kotohito），響1611年5月9號至1629年12月22號在位。
佢係後陽成天皇第三個仔，阿媽係女御近衛前子。因為本身後陽成天皇係想傳位畀自己細佬八條宮智仁親王，後嚟係逼不得已讓位畀政仁，所以兩父子關係麻麻。

傳位
響寬永六年（即1629年），江戶幕府將軍德川家光派自己奶媽春日局去見後水尾天皇，但係春日局冇官位就去見天皇（何況春日局老豆係明智光秀嘅部下齋藤利三，前夫重係將軍稻葉正成），令到後水尾天皇好嬲，覺得江戶幕府當佢冇到，所以響同一年，後水尾天皇突然傳位畀二囡興子內親王，即係明正天皇。爾個做法令當時人好震驚。
後漢

後漢（947年—950年）係五代十國第四個朝代。開國君主劉知遠係世居太原嘅沙陀人，原本係五代後晉河東節度使，乘契丹攻陷開封而喺太原稱帝，建國號漢。契丹北撤後，建都汴（家下河南開封）。亡國君主係佢個仔劉承祐。
後漢政權歷時只得兩朝共四年，係五代十國入便國祚最短命嘅政權，主要原因係劉知遠唔識治國，兼且鼓勵大臣用嚴刑峻法，朝中爭鬥激烈，最後佢個仔隱帝俾部屬郭威殺咗。郭威滅後漢而立後周。後漢俾後周郭威所篡後，後漢高祖劉知遠嘅細佬，鎮守晉陽嘅河東節度使劉崇喺太原稱帝，以延漢祚，史稱北漢。
統治範圍包括今日河南、山東、山西、河北南部、湖北北部、陝西北部、安徽北部。
後漢 947年—950年
廣珠西綫高速公路

廣珠西綫高速公路（粵拼：gwong2 zyu1 sai1 sin3 gou1 cuk1 gung1 lou6；中國高速公路代碼：粵高速S43）係中國廣東省嘅一條高速公路。其中，中山坦洲南邊嗰橛係珠江三角洲環線高速（中國高速公路代碼：G94）嘅一部分。

工程
呢條高速公路分咗以下時段先至起好嗮而通車：
海南村⇄碧江：喺2001年12月24號開始喐手起，一直到2004年4月30號起好，重正式開始通車。
碧江⇄東昇：喺2005年12月20號開始喐手起，一直到2010年6月25號起好，重正式開始通車。
東昇⇄月环：喺2009年12月28號開始喐手起，一直到2013年1月25號起好，重正式開始通車。
廣生行大廈

廣生行大廈（Kwong Sang Hong Building）係香港島灣仔區一個私人屋苑兼兩個商場，叫做灣仔298電腦特區同灣仔東方188商場。大廈嚮灣仔道、克街、軒尼詩道、英皇集團中心、集成中心之間。
東方188商場地下入口，係影印服務公司成行成市嘅地方，近愛群道一帶嘅學校區。
廣瀨陸斗

廣瀨陸斗（1995年9月23號—）係日本足球員，司職中場，效力德島漩渦。
廣田玲央名

廣田玲央名 ，係日本嘅一個女演員。

拍過嘅作品一覽
呢個表唔完整，歡迎加料。
廣珠東綫高速公路

廣珠東綫高速公路（粵拼：gwong2 zyu1 dung1 sin3 gou1 cuk1 gung1 lou6；中國高速公路代碼：G0425）係中國廣東省嘅一條高速公路。佢係廣澳高速公路（中國高速公路代碼：G0425）嘅一部分。

工程
呢條高速公路喺1995年10月15號開始喐手起，一直到1999年12月6號先至搞掂而正式開始通車。
廣田愛佳

廣田愛佳 ，係日本嘅一個女藝人同埋配音員。
廣瀨鈴

廣瀨鈴（粵拼：gwong2 laai6 ling4，1998年6月19號—）係日本嘅一個女演員。佢家姐廣瀨愛麗絲都係日本女優。

拍過嘅作品
呢個表唔完整，歡迎加料。
廣瑜鄧公祠

廣瑜鄧公祠又叫來成堂，喺香港新界元朗區錦田水頭村32號，康熙四十年（1701年）起好，由鄧氏第21代族人鄧像六（別名鄧直見）為咗紀念第17代祖先鄧廣瑜（別名鄧松峰）而起，係錦田北圍三間鄧氏宗祠之一。1782年，鄧氏族人曾經捐錢嚟翻新來成堂。除咗用嚟做祠堂之外，喺1950至60年代曾經改過做商店，到咗70年代尾至80年代初成為咗金屬品製造廠，後來更被荒廢咗，祠堂殘破不堪。1995年政府將廣瑜鄧公祠評為認定古蹟（即具有法定古蹟嘅資格，但未正式受法例保護），更出錢維修。1996年完成翻新工程之後，鄧氏喺元宵前嚟宗祠進行點燈儀式。喺2010年11月12號評為法定古蹟。

建築
廣瑜鄧公祠係清代民間嘅建築，係兩進一院三開間式設計，相對規模較細。廂房喺天井兩邊。公祠用青磚同木桁桷修築而起，屋頂用素瓦鋪蓋。屋脊、牆身雕帶同檐板都裝飾有吉祥圖案同雕飾。
巴富街

巴富街（英文：Perth Street）係香港一條行車馬路，響九龍九龍城區何文田，由陶域道開始，去到公主道，0.4公里長。條路個名係用蘇格蘭巴富（Perth）個名。
巴士阿叔

巴士阿叔（英文：Bus Uncle）陳乙東係香港一位阿叔。佢係2006年5月香港廣泛流傳嘅短片《X尚義聲線高壓呀叔搭巴士途中問候後生仔》「聲線酷似林尚義的人在乘巴士途中狠狠地責罵一名年輕人」中嘅主角，因為把聲好似無綫電視講波佬林尚義（外號阿叔）而得名，但佢同林尚義並冇任何關係。因為最初唔知道佢乜頭乜路，所以就叫佢巴士阿叔。佢聲稱自己攞綜援，重有多個學位。佢更曾經多次選特首，有為香港服務嘅理想。
Elvis（曾經誤叫做Alvin）又叫「巴士四眼仔」，25歲，做地產代理，係短片中嘅第二主角，畀「巴士阿叔」怒罵嘅人。Jon（曾經誤叫做John），全名方穎恆，22歲，係拍攝者同埋上載者。
68X係指香港九龍巴士旗下一條巴士線，往來佐敦同元朗，係短片中嘅巴士線。
巴士阿叔係香港討論區、uwants代言人，表示出網站個討論環境就係巴士阿叔風格；有你講（常見版主封人）、冇人講（常見講政治六四、管理員）；講粗口、把口賤[未記出處或冇根據]。

巴士罵戰
喺2006年4月27號嘅夜晚，拍片者Jon嘅口述，一個名為Elvis嘅青年喺度搭巴士嘅時候，因為唔滿意坐係前面嘅大叔講電話講得太大聲，於是就細細力咁拍咗一下個阿叔嘅膊頭，意思係叫佢細聲少少。
最初，Elvis對住咄咄逼人嘅大叔，一度想息事寧人，點知大叔連續三次回應「未解決」（後來成為香港人嘅口頭禪），氣勢重一次勁過一次，更加以「我有壓力，你有壓力，你做乜挑釁我呀？」，同埋成口粗口咁鬧佢。
本來事件有解決跡象，但係Elvis一句「警告你」，令大叔再度展開毒罵，Elvis俾大叔蹂躪，毫無還「口」之力。事件最後因大叔突然有來電而平息。

傳媒焦點
香港傳媒亦逐漸關注事件，有關報道越來越多。
呢套短片嘅點擊率已突破五十萬，商業電台叱咤903節目《萬世巨星》討論過呢件事。5月27號，原裝短片瀏覽率已超過一千萬。
傳媒都好關注呢件事，電台、報紙、雜誌等爭相報道，甚至連CAPCOM嘅街頭霸王宣傳海報、城市論壇學生發言、2006年5月21號嘅無綫電視體育新聞亦要套用巴士阿叔名句，例如「……有冇壓力？人人都有壓力㗎喇！」、亞洲電視處境劇喜有此理喺5月25號嗰集裏面嘅父子互罵場面亦仿傚呢單嘢等。
5月23號，Elvis致電商業電台雷霆881節目《香港幾咁好 為人民服務》，自稱自己係短片中被大叔鬧嘅青年，重大開馬後炮，結果畀主持人同埋高登討論區網友不停恥笑。商業電台節目《光明頂》亦討論呢件事，將佢形容為「音姦」（嘈音強姦），主持人陶傑將巴士阿叔以及一眾旁觀者嘅行為牽連至社會同埋民族問題，除咗批評阿叔無法無天，旁觀者麻木不仁，更直指Elvis詞彙貧乏、懦弱無能。重播出其中九成對話（粗口濾過）。
5月25號，自稱拍攝嗰段片嘅Jon喺電台現身說法，Jon話拍攝影片目的為咗一旦打交方便向警方作證，並且話影片有第二段，講述Elvis同朋友傾電話暗罵巴士阿叔，但巴士阿叔並再無理佢，Jon亦話無意上載第二段。
5月26號，香港嘅《明報》、《星島日報》、《都市日報》，以至美國嘅美聯社、《水銀日報》、《紐約時報》、英國《衛報》、泰國《國家報》、阿聯酋《海灣時報》、南非《獨立報》、加拿大《The Gazette（英文：The Gazette）》、《福布斯》網上新聞等傳媒亦有報導呢項事件。諷刺時弊嘅廣播劇《十八樓C座》中嘅單元《壓力 挑釁 未解決》談論呢件事。頭一段故事尾部認為政治人可以引用有關巴士阿叔言論發表意見。中段內容指香港人看過套段片之後，冇分析事件內容去指責錯在巴士阿叔身上。而喺段片末段指類似巴士阿叔事件經常發生，但冇人見義勇為去阻止，藉此批評而家香港人嘅見義勇為性格早就冇晒。
5月27號嘅有線電視新聞台更有專題報導、詹瑞文以及心理學家分析、影片拍攝人Jon嘅訪問。夜晚，香港電台節目《頭條新聞》同埋其後嘅網上直播亦有探討「巴士阿叔」事件。
5月28號，無綫電視六點半新聞報道提及「巴士阿叔」，並分析影片網站。

衝出香港
雖然唔少人批評呢件事「無聊」，但美國嘅美聯社、水銀日報、紐約時報、英國衛報、泰國國家報、阿聯酋海灣時報、南非獨立報、加拿大蒙特利爾公報、福布斯網上新聞等傳媒喺5月底作出報導（部份係轉載一份當地嘅報導），令巴士阿叔事件進入另一層次。
巴士阿叔事件已令世界各地嘅民眾開始認識。

創作浪潮
「巴士阿叔」呢段短片開創前所未有嘅集體創作浪潮，佢嘅對白唔單只成為眾人嘅口頭禪，相關產品例如改圖、影片Remix、影片改版等亦大行其道、層出不窮，例如巴士阿叔同真正嘅林尚義、Alan Ho、陳水扁、鄭秀文、譚詠麟等人大玩crossover（英文：Crossover (fiction)）。甚至出現水杯同埋恤衫等產品。笑料可謂一浪接一浪，網上有玩唔完嘅創意。但亦有人擔心巴士阿叔會好似其他潮流一樣，被港人迅速玩厭。而家巴士阿叔嘅熱潮的而且確已經消失得七七八八啦。

事件中有可能觸犯嘅香港法律條例
片段中嘅「巴士阿叔」已觸犯咗香港法例，屬於刑事罪行，一經定罪，最高可被判罰款3000緡同監禁6個月︰
374D章　道路交通（公共服務車輛）規例46條　乘客的一般行為（節錄）
公共巴士、公共小巴或的士之乘客或有意乘搭該等車輛的人，不得：
(a) 使用不良或冒犯性的語言或作出不守規矩的行為；
(g) 在車輛移動時上車或落車；
(n) 在車內或車上的時候
(i) 使用或操作任何嘈吵的器具、樂器或任何留聲機、收音機或錄音機，而滋擾到任何其他人；
(ii) 自己或聯同其他人唱歌或叫喊，以致發出過量噪音。

香港人嘅壓力問題
巴士阿叔道出普遍香港人心裏面嘅感受，「大家都有壓力」。而且從阿叔面對一件小事都咁暴躁嚟睇，呢種壓力相當容易爆發。喺5月27號有線新聞有關巴士阿叔新聞片段中，有專家話「人人都喺病發邊緣」，反映壓力都市嘅潛在危機。

香港青少年嘅問題
Elvis反映咗香港青少年嘅心態同埋應付危機能力。Elvis喺事後致電電台，炫耀自己嘅處理手法同埋先見之明，並綿裏藏針咁詛咒巴士阿叔。正面嚟講可以話係世界仔性格，負面嚟講可以話係奴才心態同埋阿Q精神。

香港人袖手旁觀的問題
成件事只有旁觀者同埋拍片者，無人敢仗義相助，更有人發出「嘿…」嘅笑聲。魯迅曾經表示一啲中國人喺度睇紀錄片，回顧日俄戰爭期間中國人被日本人斬頭嘅情景，竟然無動於衷。兩者情景有相似之處。

巴士阿叔嘅口頭禪問題
巴士阿叔嘅言辭鏗鏘有力但滿口歪理，吸引唔少青少年爭相仿效，連商品海報同無綫電視體育新聞亦爭相仿效。有學校已經唔畀學生講「未解決」同「我有壓力、你有壓力」等說話

網絡公審嘅問題
互聯網世界喺呢件事上發揮咗極大影響力，見證網上嘅創意。此外亦有人擔心網民只透過短片就大興問罪之師，流於民粹式嘅行為，對當事人有不良影響。

傳媒互動嘅問題
事件亦反映社會正向普適計算（Ubiquitous computing）嘅方向進發。由於現代通訊科技嘅進步，用流動錄影設備、互聯網、流動電話及網誌等技術，可以令到一件本來係每日都會發生，喺傳統傳媒眼中本來無關痛癢嘅事件能夠成為大眾關注嘅焦點。各種媒體嘅價值同埋功能調整喺事件中得到一定嘅反映。

事件影響
香港唔少中小學唔畀學生用未解決同埋有壓力等語句。
而且網上亦有網友將巴士阿叔同另一段客戶無禮投訴錄音進行混音，名為「林尚義般的聲線受高壓力巴士呀叔 Bus Uncle 大戰投訴國泰的Alan Ho」，引伸出另一種惡搞文化。
巴士達奇立

巴士達奇立（英文：Buster Crabbe，1908年2月7號—1983年4月23號）係一個美國嘅男電影演員、演員、電視演員、特技演員，佢喺1930年出道。
巴奈·庫穗

巴奈·庫穗（粵拼：baa1 noi6 fu3 seoi6；阿美語：Panai Kusui；1969年7月23號—）係臺東都蘭人，台灣原住民族獨立音樂女歌手，長期關注社會運動，特別著重原住民運動同環境議題，強調「沒有人是局外人」。2016年開始為爭取原住民傳統領域而喺過凱道紮營，依家改駐紮喺北捷台大醫院站1號出口（二二八公園）。由於過去不斷搬嚟搬去、獨立嘅成長背景，令佢嘅音樂反映佢對生活嘅漂泊感同渴望。
巴夫斯

巴夫斯（Fabien Alain Barthez，1971年6月28號—）係法國一位退咗役嘅足球員，司職守門員，有「光頭門神」之稱。
佢喺1991至2007年打職業賽。掛靴之後做過賽車手。
巴士頓

巴士頓（英文：Borough of Basildon）係英國一個非都市區，屬於雅息士郡，人口約181,700。
指南針樂隊

指南針樂隊（英文：The Compass Band），係中國搖滾樂隊。
指南針留學移民

指南針留學移民（Compass Education and Migration）係一間以協助華人（中國為主）去澳洲、加拿大、美國、英國同紐西蘭留學移民嘅公司，喺2002年成立。
隨著越來越多中國人希望喺澳洲定居，佢哋有時亦會接受澳洲中文媒體嘅訪問，就移民申請同中國學生去澳洲留學嘅問題（特別係武漢肺炎疫情期間）發表意見。另外，佢亦有同今日傳媒集團旗下嘅媒體合作，不定時發佈同中國人申請留學移民有關嘅資訊。

反對澳洲政府支持港人「避風港」政策
喺2020年6月，北京未經諮詢或香港人同意，強行喺香港實施《港區國安法》，引起國際關注。而澳洲亦提供咗人道支援，推出「避風港」政策，對香港人申請部分澳洲永久居民簽證條件予以放寬。政策受到唔少香港人歡迎，但一啲中國網民就指控澳洲政府歧視，話咁做對佢哋唔公平，指南針留學移民亦發起聯署，指控澳洲政府，聲稱代表所有189簽證申請人，要求一視同仁。不過，呢個聯署唔係咁多人響應。
之後，澳洲政府就澄清，呢次並唔涉及國籍歧視，因為要解決社會同國際對香港「國安法」嘅擔憂，而政策係必需、合理同埋相稱。
指南針航空

指南針航空（Compass Airlines）係美國一間行地區航線嘅航空公司，總部喺明尼蘇達州明尼亞波利斯嘅明尼亞波利斯－聖保羅國際機場。
指南車

指南車（英文：south-pointing chariot）係一種古老嘅交通工具，由於車頭前方有一小人指向南面嘅位置，故名，又稱司南車。

歷史記載
根據史書記錄，指南車相傳由黃帝或者係周公旦所發明。喺涿鹿之戰時期，黃帝利用指南車嘅風向同方位，成功打敗咗九黎酋長蚩尤。而且響劉宋時期，發明圓周率嘅中國數學家祖沖之亦都有改良成功過。
指南通

指南通[暫譯]（英文：Compass Card）係美國加州聖地牙哥一種預付卡，用來搭公共交通工具。2009年5月1號啟用，至2021年8月31號由Pronto（英文：Pronto (smart card)）全面取代指南通。